TUKUMA NOVADA DOME

**LICENCĒŠANAS KOMISIJA**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

**SĒDES PROTOKOLS**

Tukumā

**2023. gada 3. februārī Nr. LK/23/1**

Tukuma novada domes Licencēšanas komisijas (turpmāk – Licencēšanas komisija) sēde sasaukta attālināti, izmantojot videokonferenci *Zoom* (attēla un skaņas pārraidi reālajā laikā) 2023. gada 3. februārī plkst. 14.00.

Sēdi plkst. 14.01 atklāj un vada Licencēšanas komisijas priekšsēdētājs Ģirts Šneiders.

Sēdē piedalās Licencēšanas komisijas priekšsēdētājs Ģirts Šneiders un komisijas locekļi: Ilze Blanka, Ilze Kļava, Ēvalds Rundāns, Egīls Dude.

Sēdi protokolē Licencēšanas komisijas locekle Inga Helmane.

Licencēšanas komisijas locekļi apstiprina šādu sēdes darba kārtību:

1. Par grozījumiem bieži sastopamo derīgo izrakteņu ieguves atļaujā Nr.2/2013 atradnē “Priežu sils”, Irlavas pagastā, Tukuma novadā.

2. Par bieži sastopamo derīgo izrakteņu ieguves atļaujas smilts-grants un smilts izsniegšanu atradnē “Grantskraujas”, Tumes pagastā, Tukuma novadā.

1. §

**Par grozījumiem bieži sastopamo derīgo izrakteņu ieguves atļaujā Nr.2/2013 atradnē “Priežu sils”, Irlavas pagastā, Tukuma novadā**

ZIŅO: Ēvalds Rundāns.

Tukuma novada domes Licencēšanas komisija (turpmāk – Komisija) izskata Sabiedrības ar ierobežotu atbildību “MELIORCELTNIEKS” (reģ. Nr. 40003183787, juridiskā adrese Dienvidu ielā 8, Tukumā LV-3101; turpmāk – Izstrādātājs) 2023. gada 24. janvāra iesniegumu “Par atļaujas derīgo izrakteņu ieguvei saņemšanai ar termiņu līdz 2038. gada 30. jūlijam” (reģistrēts pašvaldībā ar Nr. TND/1-35.2/23/697), kurā lūdz pagarināt bieži sastopamo derīgo izrakteņu ieguves atļaujas Nr. 2/2013 termiņu līdz 2038. gada 30. jūlijam sakarā ar to, ka atradnē “Priežu sils” noteiktais ieguves limits nav sasniegts un līdz 2022. gada 1. jūlijam nebija pabeigts.

Komisija konstatē, ka Tukuma novada būvvalde Jānim Rozītim 2020. gada 20. maijā ir nosūtījusi iesniegumu “Par rekultivācijas veida saskaņojumu smilts atradnē “Priežu sils””, ar kuru ir saskaņots rekultivācijas veids – izveidojot mākslīgu ūdenstilpni derīgo izrakteņu ieguves vietas smilts atradnei “Priežu sils”, nekustamā īpašuma “Priežu sils”, Irlavas pagastā, Tukuma novadā (kadastra Nr. 90540050158), zemes vienībā ar kadastra apzīmējumu 90540050158.

Atklāti balsojot, ar 6 balsīm par (Inga Helmane, Ilze Kļava, Ģirts Šneiders, Ilze Blanka, Ēvalds Rundāns, Egīls Dude), pret – nav, atturas – nav,

komisija nolemj: lēmumu “Par grozījumiem bieži sastopamo derīgo izrakteņu ieguves atļaujā Nr.2/2013 atradnē “Priežu sils”, Irlavas pagastā, Tukuma novadā” pieņemt atbilstoši sagatavotajam lēmuma projektam.

2. §

**Par bieži sastopamo derīgo izrakteņu ieguves atļaujas smilts-grants un smilts izsniegšanu atradnē “Grantskraujas”, Tumes pagastā, Tukuma novadā**

ZIŅO: Inga Helmane

Tukuma novada domes Licencēšanas komisija (turpmāk – Komisija) izskata SIA “Vides un Ģeoloģijas Serviss” (reģ. Nr. 42103062810, juridiskā adrese: Sakņu iela 20 – 32, Liepāja, LV-3405; turpmāk – Iesniedzējs) 2023. gada 4. janvāra iesniegumu (reģistrēts pašvaldībā ar Nr. TND/1-35/23/129; turpmāk – Iesniegums), kurā tiek lūgts izsniegt atļauju Bieži sastopamo derīgo izrakteņu ieguves atļauju smilts-grants un smilts atradnei “Grantskraujas” (turpmāk – Atradne), kas atrodas Tumes pagastā, Tukuma novadā, īpašumā “Grantskraujas” zemes gabalā ar kadastra apzīmējumu 9084 007 0051.

Komisija konstatē, ka Iesniedzējs ir iesniedzis visu nepieciešamo dokumentāciju atbilstoši Ministru kabineta 2011. gada 6. septembra noteikumu Nr. 696 “Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība” 26. un 27. punktā noteiktajam, lai saņemtu bieži sastopamo derīgo izrakteņu ieguves atļauju

Atklāti balsojot, ar 6 balsīm par (Inga Helmane, Ilze Kļava, Ģirts Šneiders, Ilze Blanka, Ēvalds Rundāns, Egīls Dude), pret – nav, atturas – nav,

komisija nolemj: lēmumu “Par bieži sastopamo derīgo izrakteņu ieguves atļaujas smilts-grants un smilts izsniegšanu atradnē “Grantskraujas”, Tumes pagastā, Tukuma novadā” pieņemt atbilstoši sagatavotajam lēmuma projektam un izsniegt atļauju.

Sēde tiek slēgta plkst. 14:20.

Sēdi vadīja

Komisijas priekšsēdētājs  Ģ. Šneiders

Protokolēja

Komisija locekle  I. Helmane